《百字令 代柬奉酬心斋》
清代·江珠

香薰石叶，劈云笺题遍，江南风月。检点好言君道尽，更何处求生活。

换徵移宫，翻新合古，制谱真奇绝。清词三叠，试把玉箫吹出。

添取一院浓阴，数声啼鸠，瞬眼春光易。整日药炉相伴住，墨海微尘堆积。

结习无多，诗魔酒障，最是难消灭。谈禅说法，惭愧舌间功德。

作者简介：江珠，字碧岑，号小维摩，甘泉人，监生江藩妹，诸生吾学海室。工词赋，尤长骈体文，通经史，并善舞剑，著有《青藜阁诗文集》、《小维摩集》。